CELEX: 32010D0448
Language: et
Date: 2010-08-11 00:00:00
Title: 2010/448/CFSP: Nõukogu otsus 2010/448/ÜVJP, 11. august 2010 , millega pikendatakse Moldova Vabariiki nimetatud Euroopa Liidu eriesindaja volitusi

12.8.2010   
            
            
               ET
            
            
               Euroopa Liidu Teataja
            
            
               L 211/40
            
         NÕUKOGU OTSUS 2010/448/ÜVJP,
   11. august 2010,
   millega pikendatakse Moldova Vabariiki nimetatud Euroopa Liidu eriesindaja volitusi
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artiklit 28, artikli 31 lõiget 2 ja artiklit 33,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 15. veebruaril 2007 vastu ühismeetme 2007/107/ÜVJP, (1) millega nimetati Kálmán MIZSEI Euroopa Liidu eriesindajaks (edaspidi „ELi eriesindaja”) Moldova Vabariigis.
            
         
               (2)
            
            
               Nõukogu võttis 22. veebruaril 2010 vastu otsuse 2010/108/ÜVJP, (2) millega pikendati ELi eriesindaja volitusi kuni 31. augustini 2010.
            
         
               (3)
            
            
               ELi eriesindaja volitusi tuleks pikendada 28. veebruarini 2011 või seniks, kuni nõukogu võtab liidu välisasjade ja julgeolekupoliitika kõrge esindaja (edaspidi „kõrge esindaja”) ettepaneku põhjal vastu otsuse, et otsuse 2010/108/ÜVJP raames täidetavad vastavad asjakohased ülesanded on sätestatud Euroopa välisteenistuse raames, ning lõpetab volitused.
            
         
               (4)
            
            
               ELi eriesindaja täidab oma volitusi olukorras, mis võib halveneda ja kahjustada ELi lepingu artiklis 21 esitatud ühise välis- ja julgeolekupoliitika eesmärke,
            
         ON VASTU VÕTNUD KÄEOLEVA OTSUSE:
   Artikkel 1
   Otsust 2010/108/ÜVJP muudetakse järgmiselt.
   
               1.
            
            
               Artikkel 1 asendatakse järgmisega:
               „Artikkel 1
               Euroopa Liidu eriesindaja
               Käesolevaga pikendatakse Kálmán MIZSEI volitusi Moldova Vabariiki nimetatud ELi eriesindajana 28. veebruarini 2011 või seniks, kuni nõukogu võtab kõrge esindaja ettepaneku alusel vastu otsuse, et kehtiva otsuse raames täidetavad vastavad asjakohased ülesanded on sätestatud Euroopa välisteenistuse raames, ja lõpetab volitused.”
            
         
               2.
            
            
               Artikkel 5 asendatakse järgmisega:
               „Artikkel 5
               Rahastamine
               1.   ELi eriesindaja volituste täitmisega seotud kulude katmiseks ajavahemikul 1. märts 2010 – 31. august 2010 ette nähtud lähtesumma on 1 025 000 eurot.
               2.   ELi eriesindaja volituste täitmisega seotud kulude katmiseks ajavahemikul 1. september 2010 – 28. veebruar 2011 ette nähtud lähtesumma on 830 000 eurot.
               3.   Kulutusi hallatakse vastavalt liidu üldeelarve suhtes kohaldatavatele menetlustele ja eeskirjadele.
               4.   Kulude haldamise kohta sõlmitakse ELi eriesindaja ja komisjoni vahel leping. ELi eriesindaja annab kõigist kuludest aru komisjonile.”
            
         Artikkel 2
   Jõustumine
   Käesolev otsus jõustub selle vastuvõtmise päeval.
   
      Brüssel, 11. august 2010
      
         
            Nõukogu nimel
         
         
            eesistuja
         
         S. VANACKERE
      
   
   
      (1)  ELT L 46, 16.2.2007, lk 59.
   
      (2)  ELT L 46, 23.2.2010, lk 12.